மனு தாக்கல் செய்துள்ளவர்கள் காட்டியுள்ள சொத்து மதிப்பு மிக மிக குறைத்து மதிப்பிடப்பட்டு, அதன் அடிப்படையில் காட்டப்பட்டுள்ள சொத்து கணக்கு தான். அதை தான் மனுவுடன் கமிஷனுக்கு சமர்ப்பித்துள்ளனர். இதில் காட்டப்படாத, கணக்கில் வரதாக சொத்து மதிப்பு எத்தனை கோடியோ என்ற கேள்வி ஓட்டுப் போடும் மக்கள் மத்தியில் எழுந்துள்ளது. பொருளாதார நெருக்கடியில் நாடு சிக்கி தவிக்கிறது என்று அரசியல்வாதிகள் கூறி வருகின்றனர். அடித்தட்டு மக்களுக்கும், சாமானியர்களுக்கும், மாதச் சம்பளம் வாங்குவோருக்கு மட்டும் தான் பொருளாதார நெருக்கடி பிரச்னை. 'ஏசி' அறையில் அமர்ந்து கொண்டு, 'பொருளாதார நெருக்கடி' என பேசும் அரசியல்வாதிகள் பெரும்பாலானோர் கோடீஸ்வரர்கள் தான். இவர்கள் தான் இந்த தேர்தலில் பெரும்பாலான தொகுதியில் போட்டியிடுகின்றனர். இவர்கள் தான் ஏழை, நடுத்தர மக்களின் பிரச்னைக்காக பார்லியில் குரல் கொடுக்க போகின்றனராம். பொருளாதார நெருக்கடியெல்லாம் இவர்களுக்கு மட்டும் சாமானியம் தான்.